Dječak iz Srebrenice, čovjek u Americi
Kad prodješ kroz užas kakav smo mi prošli i izgubiš svoje najbliže u groznim zločinima, nikad se više ne smiriš.
Dječak čija je tragedija bila medju prvim slikama koje su svijet upoznale sa istinom o zločinima bosanskih Srba u ratu u BiH, na vijest o hapšenju Ratka Mladića, ponovo se sjetio svega kroz šta je prošao, od granate u školskom dvorištu u Srebrenici do Amerike, gdje, sada kao 32-godišnjak, živi već više od pola svoga života. Sead Bekrić imao je 14 godina kada je oslijepio i gotovo poginuo od artiljerijske granate u školskom dvorištu u Srebrenici. Fotografija njegovog okrvavljenog lica objavljena je na naslovnoj strani Newsweeka i u brojnim televizijskim izvještajima i postala je simbolom patnji naroda u Bosni i Hercegovini. Sada živi na Floridi, 32 su mu godine, i još se sjeća svega: Jeste veoma važno to što svijet ne dozvoljava da odgovorni za rat ostaju nekažnjeni, premda žrtve teško da mogu biti utješene bilo kakvim kaznama za zločince, kaže on: Danima nakon ranjavanja, ležao je u polurazorenoj bolnici zajedno sa drugom ranjenom djecom. Ljekari su šrapnele iz njegovog lica vadili bez anestezije i antibiotika. Njegovu fotografiju u Newsweeku vidjela je, medju mnogima, i Amerikanka, Claire Halasz, i odlučila da mu pokuša pomoći. U saradnji sa organizacijom AmeriCares, uspjela je da ga dovede u Californiju i primi u svoj dom. Zatim su uslijedile brojne operacije. Ljekari su uspjeli da rekonstruišu njegovo lice, ali ne i da mu vrate vid: Nakon svega, i uz nagovor gospodje Halasz, ostao je u Americi. I dalje se, medjutim, morao boriti sa nevoljama. Nije znao engleski, nije znao da čita Braille-ovo pismo: Pohadjao je srednju školu u Los Angelesu, a kad je gospodja Halasz preselila na Floridu, pozvala je i njega sa sobom. Nagovorila ga je da upiše fakultet, a sada radi magistarski rad iz političkih nauka. Pored toga, vlasnik je radnje koja prodaje pomagala za slijepe i slabovidne, i kafea u kojem nudi jela iz iz Bosne. Aktivno pomaže slijepima, a aktivan je i u radu bosanske zajednice u području Tampe. Živi sa djevojkom i dva sina.